Sakata (Yamagata)

Japoniako Honshu uharteko Tōhoku eskualdeko hiri bat da, Yamagata prefeturako hirugarren hiria. 2023ko erroldaren arabera 96.777 biztanle ditu.

 Historia 
Antzinako Dewa probintziaren hiriburua Sakatan zegoela uste da, baina arkeologoek ez dute oraindik haren aztarnarik aurkitu. Kamakura Aroan (XII-XIV mendeak) Mogami ibaiaren ahoan portu bat bazela jakina da. 

XIX. mendean, Meiji Aroan Honma leinuak agintzen zuen Sakata inguru guztian. 1894ko Shōnai lurrikarak eta hark eragindako suak hiriaren %80a suntsitu zuen. Sakata hiri modernoa 1933ko apirilaren 1ean sortu zen. 

Bigarren Mundu Gerran aire eraso bakarra jasan zuen, 1945eko abuztuaren 10ean, eta hiria ongi mantendu zen. Aurrez, 1944an gerra presoen esparru bat ezarri zen.

1976ko urriaren 29an sute handi bat gertatu zen eta hiriaren erdiguneko 1.774 etxe erre ziren.

2005ean Hirata, Matsuyama eta Yawata hiriak batu zitzaizkion Sakatari, populazioa nabarmen handituz.

 Geografia 
Yamagata prefeturako ipar-mendebaldeko kostaldean kokaturik dago. Japoniako itsasoa du mendebaldean eta Akita prefetura iparraldean.

Iparraldean Chōkai mendia (2.236 m) du baina hiria bera Shōnai lautadan zabaltzen da, Mogami ibaiaren eskumako aldean. Itsasoan barrena 38 kilometrotara dagoen Tobishima uharte despopulatua ere Sakata udalerriari dagokio. Uhartea eta ufalerriaren gehiengoa Chōkai Quasi natura parkeak hartzen du.

 Klima 
Klima azpitropikal hezea du (Cfa). Uda bero edo epelak ditu eta neguak hotzak dira.

 Ekonomia 
Sakatako jarduera ekonomiko nagusiak manufaktura, nekazaritza eta merkatal-arrantza dira. Kalitate handiko arroza eta sakea esportatzen ditu.

Hiriko konpainia handiena Maeta Seikan da, zementugintzan aritzen dena eta 2011ko Sendaiko lurrikara eta tsunamiaren ondoren eskualde hura berreraikitzeko lanean diharduena.

 Azpiegiturak 
Shonay aireportua du eta Mogami ibaiaren ahoan itsasportu garrantzitsua, Japoniako Gobernuak "Portu Nagusia" eta "Portu Berezia" iendatu baitu.

Trenbidea eta errepideak ere baditu.

 Ondasun nabarmenak 
 Ken Domon argazki museoa
 Honma arte museoa

 Iruditegia 

 Hiri senidetuak 
 , 1979
 , 1990
 , 2017


 Erreferentziak 

 Kanpo estekak 
  Sakatako udalaren webgunea

Kategoria:Yamagata prefekturako hiriak